
Tárgy: Önkormányzati tájékoztató Tolna vármegye új alapellátási ügyeleti rendszeréről 

Dél-dunántúli Regionális Mentőszervezet
H-7623 Pécs, Tüzér u. 11.
E-mail: titkarsag.ddr@mentok.hu
Tel.: +36 (72) 512-101





Tel: +36


Melléklet:
Iktatószám:

Tisztelt Polgármester Asszony/Polgármester Úr!


Az ügyeleti alapellátást 2023. október 1-től Tolna vármegyében is az Országos Mentőszolgálat látja el, majd az egységes, két elemből álló, betegközpontú rendszert (háziorvosi ügyeleti ellátás, sürgősségi ügyelet) a jövő év elejéig fokozatosan bevezetve -egyelőre a főváros kivételével - az ország egész területén biztosítani fogjuk minden rászoruló számára.

Az egységes ügyeleti telefonszám 2023. október 1-től Tolna vármegyében: 1830

HÁZIORVOSI ÜGYELETI ELLÁTÁS

A háziorvosi ügyelet a sürgős – a következő rendelési időig nem halasztható – orvosi tevékenységek elvégzése céljából szervezett ellátás.

· hétköznap 16:00-22:00 között
· hétvégén, ünnepnapon 08:00-14:00 között
	Cím

	7150 Bonyhád, Bajcsy Zs. u. 25.

	7200 Dombóvár, Kórház u. 39-41.

	7030 Paks, Tolnai út 2 

	7100 Szekszárd, Ybl Miklós u. 1. 

	7090 Tamási, Dózsa Gy. u. 18-22. 

	7130 Tolna Garay u. 6 












SÜRGŐSSÉGI ÜGYELETI VAGY MENTŐELLÁTÁS

Központi ügyeleti telefonszám:  1830

Az ügyeleti időben hirtelen jelentkező, illetve súlyos egészségügyi problémák esetére nyújt magas szakmai színvonalú és biztonságos megoldást:

· hétköznap 22:00-08:00 között
· hétvégén, ünnepnapon 14:00-08:00 között

[bookmark: _Hlk124493844]A beteg a központi telefonszám hívásával: szakszerű tanácsot kap, szükség esetén a tartózkodási helyére sürgősségi ügyeleti autót, vagy életveszély esetén azonnali mentőt küldünk, a vármegye bármely településén is tartózkodjon az ellátásra szoruló. 
A telefonszám a teljes ügyeleti időszakban, hétköznap 16:00-08:00 között, hétvégén, ünnepnapon egész nap hívható.

Azok számára, akik személyesen keresnék fel az ügyeletet, erre az alábbi telephelyeken hétköznap 22:00-08:00 között, hétvégén és ünnepnapon 14:00-08:00 között is van lehetőség:


	Cím

	7200 Dombóvár, Kórház u. 39-41.

	7030 Paks, Tolnai út 2

	7100 Szekszárd, Ybl Miklós u. 1.







A gyermekek ügyeleti ellátását az ügyeleti pontokon, azok működési idejében továbbá a korábbi központi orvosi ügyelet helyén (Szekszárd, Ybl Miklós u. 1.) végzik hétköznapon 16:00 órától 22:00 óráig, hétvégén és ünnepnapon 08:00 órától 20:00 óráig.



A központi telefonszám a teljes ügyeleti időszakban, a gyermekek esetében is 1830.

Az Országos Mentőszolgálat mentésirányítási rendszerével integrált ügyeleti irányítás keretében hatékony és szakszerű telefonos tanácsadás áll rendelkezésre a gyermek- és felnőtt ellátásban is.  Az ügyeleti hívások kezelése rögzített vonalon, beteg- és minőségbiztosítási szempontokból visszakövethetően, az aktuális szakmai betegosztályozási (triázs) irányelveknek megfelelően történik, így a betegek az egységes ügyeleti rendszerben gyorsabban kapják meg az állapotuknak megfelelő és szükséges ellátást.

Összefoglalva kijelenthető, hogy a mentők egységes ügyeleti rendszere az ügyeleti és mentőegységek integrált irányítására és mobilitására épül, így a beteg állapotának megfelelő ügyeleti, sürgősségi ellátást a vármegye valamennyi településén, egységesen, minden rászoruló számára a korábbinál magasabb minőségben és szélesebb elérhetőséggel biztosítja.

A mentők vészhelyzeti telefonszáma nem változik, baleset, más közvetlen életveszély esetén továbbra is a 112 (Egységes Segélyhívó Rendszer) hívásával kell segítséget kérni.

A vármegyei alapellátási ügyeleti rendszer jövőbeni működéséről a lakosságot számos csatornán tájékoztatjuk, a rendszer részleteiről további információ a www.mentok.hu/ugyelet weboldalon olvasható. 


Szekszárd, 2023. szeptember 1.

Tisztelettel:				

								         Dr. Buda Péter
                                      regionális igazgató

